Nanteras

Nanteras () – miestas Prancūzijoje, Il de Fransas, Aukštutinė Sena. Aukštutinės Senos departamento ir komunos centras. 88 100 gyventojų (2009 m.).

 Istorija 
Antikos laikais nuo keltų pavadinimo Nemeto-Duro miestas vadintas Nemetodoru. 2003 m. tiesiant magistralę A86 rastas III a. pr. m. e. nekropolis, apimantis 20–25 ha plotą. 419 m. ar 422 m. miestelyje gimė Šv. Genovaitė, Paryžiaus globėja. Viduramžiais miestas plėtėsi aplink Šv. Genovaitės bažnyčią. Po 1870 m. karo Nanteras įsijungė į Didįjį Paryžių.

 Geografija 
Nanteras įsikūręs Senos vingyje, jos kairiajame krante, į vakarus nuo Paryžiaus, įeina į Paryžiaus aglomeraciją. Upių uostas, aptarnaujantis Paryžių. Kaimyninės komunos: Ruejis-Malmezonas, Puto, La Garena-Kolombas, Suresnas. Aukščiausia komunos vieta – 162 m Valerjeno kalnas, miesto altitudės tarp 22 ir 127 m virš jūros lygio.

 Architektūra 
 Šv. Genovaitės ir Šv. Mauricijaus katedra – VI a. buvo koplyčia, XIV a. vietoje jos pastatyta bažnyčia, rekonstruota XVII a., XX a. pradžioje ir 1972 m.
 Geležinkelio stotis, pastatyta 1837 m.
 Defanso verslo rajonas, pastatytas 1958 m.
 Amandiers teatras, 1971 m.
 Aukštutinės Senos departamento prefektūra, 1972 m., architektai A. Vogenskis, A. Šovė, A. Rišaras.
 Muzikos namai, 1994 m., arch. D. Kahanas.
 Pastatai dvyniai „Alicante“ ir „Chassagne“, 1995 m. arch. M. Andro, P. Para, N. Ajubas.

 Gyventojai 

 Šaltiniai 

Kategorija:Prancūzijos miestai